cyanic-selkie/wikianc huggingface dataset:
Jan Oort
Oort fann ut at Mjølkevegen roterer og forkasta ideen om at sola ligg i sentrum. Han oppdaga mystisk, usynleg «mørk materie» i 1932, som ein trur utgjer meir 90 % av universet og gravitansjonstiltrekkjinga skapar «grupper av stjerner i galaksar og galaksar i grupper.» Han oppdaga den galaktiske haloen, ei gruppe stjerner som krinsar kring Mjølkevegen, men utafor hovudskiva. I tillegg er Oort ansvarleg for mange viktige funn om kometar, inkludert forståinga av at banane deira «impliserte at det var mykje meir av solsystemet enn regionen som planetane dekkjer.»
Oortskya, Oort-konstantar og asteroiden 1691 Oort er alle namnsette etter han.
Han var professor og direktør for observatoriet i Leiden 1945 til 1970 og han var president i International Astronomical Union (IAU) frå 1958 til 1961.
Prisar
Prisar
Oppkallingar
Då han døydde sa nobelprisvinnaren og astrofysikaren Subrahmanyan Chandrasekhar «Den store astronomi-eika har falle, og me er bortkomne utan skuggen hennar.»
Flona
Flona er ei øy mellom Radøy og Toska i Alver kommune i Vestland. Øya har vegsamband til Toska i vest og Radøy aust.
Folketalsutvikling:
Ronela Hajati
Ronela Hajati, profesjonelt ofte berre kalla Ronela, er ein albansk songar, låtskrivar og dansar. Ho er fødd og oppvaksen i hovudstaden Tirana og opptredde i ulike song- og dansetevlingar som barn, før ho etter kvart etablerte seg ein musikkarriere. Hajati har markert seg som ein versatil artist, både i musikkstil, sjanger og tolking. Ho vann den 60. utgåva av Festivali i Këngës i desember 2021, og fekk dimed representere Albania i Eurovision Song Contest 2022 i Torino i Italia.
1989–2016: Tidleg liv og karriere
Ronela Hajati vart fødd 2. september 1989 i Tirana i Albania. Mora kom opphavleg frå Korçë, mens faren Marash Hajati er frå Shkodër. Allereie som barn viste ho interesse for musikk, og på barneskulen tok ho timar i ballett og piano. Ho deltok også i ei rekkje lokale og nasjonale song- og dansetevlingar. I den tidlege karrieren sin fortsette Hajati å delta i ulike musikkshow og talenttevlingar, blant anna Top Fest og Kënga Magjike. Ho fekk stor merksemd i det albansktalande Balkan med singelen «Mala Gata» i mai 2013.
Seinare same år deltok Hajati i den 15. utgåva av Kënga Magjike med songen «Mos ma lsho», som ho vann Internett-prisen med i finalen. I desember 2015 gav Hajati ut oppfølgjarsingelen «A do si kjo», som nådde ein 13. plass på den albanske singellisten. Ho nådde lista neste gong med singelen «Marre» i juni 2016. Også denne nådde ein 13. plass på singellista.
2017–no: RRON og profesjonell karriere
I løpet av 2017 og 2018 gav Hajati ut ei rekke singlar, blant anna «Mos ik», «Sonte», «Maje men» og «Do ta luj». Fleire av låtane oppnådde kommersiell suksess og nådde topp 30 på den albanske singellisten. I desember 2018 deltok Hajati for andre gong i Kënga Magjike, med songen «Vuj». Ho enda til slutt på ein fjerdeplass. I mars 2019 slapp ho singelen «Pa dashni» og nådde ein sjetteplass på hitlista i Albania. Listesuksessen fortsette i juni same år med singelen «Çohu», i samarbeid med den albanske rapparen Don Phenom. Singelen debuterte på en sjuandeplass på topp 100-lista i Albania. Oppfølgjarsingelen «Lage» nådde ein sjetteplass på singellisten, og i september 2019 gjekk Hajati for fyrste gang til topps på den albanske singellisten med låten «MVP». I juli 2020 fekk den albanske fotballklubben KF Tirana Hajati til å produsere og framføre klubblåten «Bardh' e blu» i samband med hundreårsjubiléet til fotballklubben.
I mars 2021 kunngjorde Hajati at ho skulle gje ut debutalbumet RRON i løpet av 2022. Hovudsporet på albumet, «Prologue», debuterte same månad på 19. plass på den albanske topp 100-listen og klatra seinare til andreplass ein månad etter. Andresingelen på albumet, «Shumë i mirë», som nådde ein 15. plass seint i 2021, vart nominert til ein pris under Netët e Klipit Shqiptar 2021-galaen i Ulcinj i Montenegro. Sidan byrja fleire av singlane på albumet å gj3re det bra på den albanske singellisten utover i 2021.
I november 2021 kunngjorde den albanske kringkastaren Radio Televizioni Shqiptar (RTSH) at Hajati var blant dei 20 deltakarane i den albanske songtevlinga Festivali i Këngës. Der skulle ho delta med songen «Sekret». Hajati vann finalen i desember 2021, og fekk dimed representere Albania i Eurovision Song Contest i Torino i mai 2022. I Eurovision Song Contest var ho fyrste deltakar ut på scena i den fyrste semifinalen tysdag 10. mai 2022. Der enda ho på ein 12. plass av 17. deltakarar, og var dimed ikkje kvalifisert til finalen laurdag 14. mai 2022.
Anna
Hajati har gjort seg merka for sitt mangfelde innan musikksjanger, stil og tolking. Ho vert fyrst og fremst sett på som ein popartist, men har også forsøkt seg innen sjangrar som R&B og reggae.
Hajati har sjølv trekt fram Michael Jackson som eit idol og ein av hennar største musikalske påverknadar. Hajati er også fan av den puertoricanske musikaren Ricky Martin og var til stades på konserten hans i New York i oktober 2021.
Privatliv
Hajati vert sett på som ein diskret person som vernar om privatlivet sitt. I 2015 vart ho kjærast med den albanske musikaren Young Zerka, og saman gav dei ut fleire singlar og musikkvideoar før paret skilde lag i 2018.
Jean Sylvain Bailly
Jean-Sylvain Bailly var ein fransk astronom, matematikar, frimurar  og politisk leiar under den tidlege delen av den franske revolusjonen. Han tente som borgarmeister i Paris frå 1789 til 1791, og vart til slutt avretta i giljotinen under terrorveldet.
Som astronom var han kjent for sine arbeid om rørslene til Jupiter-månane og bøker om astronomihistorie, Histoire de l'Astronomie ancienne (1775), Histoire de l'Astronomie moderne (3 bd., 1778–93), Histoire de l'Astronomie indienne et orientale (1787).
Orrhammaren
Orrhammaren er ein liten innsjø mellom Flen og Mellösa i landskapet Södermanland i Sverige. Området rundt Orrhammaren er kjend for vakker natur, og det er mange hytter i området. Det største hyttefeltet i området er Orrhammar, som ligg på ei stor halvøy midt i innsjøen. Orrhammaren har vassamband med mellom anna Mellösasjön og Valdemaren.
John Savio
John Andreas Savio var ein samisk grafikar som særleg arbeidde med tresnitt. Produksjonen hans var relativt stor, ca. 130 tresnitt, nokre lino-snitt og eit stort antall teikningar. I tillegg har han laga måleri og akvarellar.
Liv og gjerning
Savio var son av sørpolfararen Per Savio. Begge foreldra døydde før han var fylt fire år, og han vaks opp hos besteforeldra som dreiv ein handelsgard i Bugøyfjord.
Allereie som barn flytta han til Vardø for å gå på skulen, men han hadde dårleg helse og flytta til Kvæfjord ved Harstad på grunn av klimaet. Seinare gjekk han på gymnaset i Bodø og flytta deretter til Kristiania rundt 1919-1920. Han kontakta Statens håndverks- og kunstindustriskole, men det er ikkje klart om han har vore student der.
Kort etter at han kom til Kristiania fekk han påvist tuberkulose og måtte fjerne den eine lunga. Etter sjukehusopphaldet fortsette han målarstudiane delvis på eiga hand. Han reiste rundt i store delar av landet og selde tresnitt og teikningar.
I 1930 debuterte Savio med ei separatutstilling i Tromsø. Nokre år seinare drog han til utlandet på studiereise; han var i Stockholm, København, Paris og London frå 1933 til 1935 og hadde eit lengre opphald i Paris i 1935 eller 1936. Han hadde ei utstilling i Paris i 1936 som fekk positiv omtale i pressa.
Etter at han kom att til Oslo fekk han kontaktar som gjorde at han selde noko, men økonomien var framleis dårleg, det same var helsa. Han døydde i 1938 etter to vekers sjukehusopphald.
Museum vigd Savio
Saviomuseet vart skipa i 1994 og held til i Kirkenes.
Ormputten
Ormputten er ein liten innsjø i Huddinge kommun i Sødermanland i Sverige, og ein del av Tyresån-vassdraget. Innsjøen er særs sur, truleg den suraste innsjøen i lenet. Utløpet går til Lissmasjön, og ender opp i Kalvfjärden i Austersjøen. Ormputten er liten og grunn, og er i sitt siste stadium før han går over til å bli myrland.
Ormputten ligg i Paradisets naturreservat i Hanveden. Innanfor grensene til naturreservatet er det fleire andre innsjøar og markerte turløyper; ingen av turløypane går derimot direkte til Ormputten. Innsjøen er lettast å nå frå torpet Paradiset, som ein når frå Haningeleden, eller länsväg 259, som går mellom Huddinge og Haninge.
Zum Friedefürsten
Zum Friedefürsten er ei barokk åttekantkyrkje (også omtala som rundkyrkje) i Klingenthal, Sachsen. Den evangelisk-lutherske kyrkja vart innvigd i 1737 og er den største i sitt slag i Sachsen. Kyrkja er eit av dei viktigaste kulturminna i Klingenthal og er eit landemerke på staden. Altar og preikestol er integrert slik det var vanleg i den protestantiske barokken.
Fylkesveg 602 i Hedmark
Fylkesveg 602 i Hedmark går mellom Skramstad og Skramstadsætra i Åmot kommune. Vegen er 7,0 km lang.
Havmusfamilien
Havmusfamilien (Chimaeridae) er ein familie av heilhovud. Havmusa er den einaste arten i familien som finst i norske farvatn.
Jean Baptiste Joseph Delambre
Jean Baptiste Joseph, chevalier Delambre var ein fransk matematikar og astronom. Han var direktør ved Paris-observatoriet, og skreiv fleire kjende bøker om astronomihistorie frå antikken til 1700-talet.
Falla Bluff
Falla Bluff er ei markant kystklippe ved enden av Utstikkarbukta. Ho vart oppdaga i februar 1931 av British Australian New Zealand Antarctic Research Expedition under Mawson og vart namngjeven av han etter R.A. Falla, ein ornitolog på ekspedisjonen.
Jean Baptiste Joseph Delambre
Frå 1788 hadde Delambre eit eige observatorium til disposisjon, der han gjorde omfattande observasjonar av solsystemet. I 1792 publiserte han resultata sine i Tables du Soleil, de Jupiter, de Saturne, d’Uranus et des moons de Jupiter. Her vart astronomiske tabellar for den nyoppdaga planeten Uranus for første gang presentert.
Von
Von (frå norrønt ván, (v)ón) eller håp (frå seint norrønt hop) er eit tru eller ynske på at noko godt skal finna stad.
Nova Zagora
Kommunen har eit areal på 877 km2. Ved folketeljinga i 2011 hadde kommunen 39 010 innbyggjarar, medan sjølve byen hadde 22 507 innbyggjarar.
Von
Von i kulturen
«Håp» eller «von» er blitt brukt i fleire namn og titlar:
Nova Zagora
Dei største busetnadene i kommunen er:
Von
Von i kulturen
Stader:
Verk
Andebu kyrkje
Kyrkja låg tidlegare i Andebu kommune, som 1. januar 2017 blei slått saman med Stokke og Sandefjord kommunar.
Rett attmed kyrkja ligg Andebu prestegard.
Quzhou
Quzhou (kinesisk skrift 衢州市, pinyin Qúzhōu) er eit byprefektur som ligg heilt vest i provinsen Zhejiang i Folkerepublikken Kina. Byprefekturet har et areal på 8 846 km² og 2 456 100 innbyggjarar. Quzhou består av to bydistrikt, eitt byfylke og tre fylke.
Teateret i Thorikos
Teateret i Thorikos (gresk Αρχαίο Θέατρο Θορικού), som ligg nord for Lávrio, var eit gamalt gresk teater i demosen Thorikos på Attikí i Hellas. Det er eit av dei eldste kjende greske teatera og vart bygd rundt 525–480 f.Kr. Utforminga av teateret er uvanleg, sidan det er avlangt i staden for å vera forma i den typiske halvsirkelen.
Quzhou
Sentralt i Quzhou er er eit lågland langs elva Qiantang. Her er tett med vatningsanlegg med produksjon av sitrusfrukt, te og morbærblad. Slettene utgjer 15 % av arealet, åslandskap 36 % og fjellområda 49 %. Terrenget stig både mot vest og aust. Dei høgste fjella ligg i sør. Høgste punktet i byprefekturet er Dalong Gang, 1 500 moh. 71 % av landområdet er dekt med skog. Hovudkvarteret og produksjonsanlegget til Wuxijiang-demninga ligg i byprefekturet, og forsyner eit stort industriområde i prefekturet med elektrisk kraft.
Samferdsle
Kinesisk riksveg 320 går gjennom området. Han byrjar i Shanghai og går sørvestover til grensa mellom provinsen Yunnan og staten Myanmar. Undervegs er han innom mellom anna Hangzhou, Nanchang, Guiyang, Kunming og Dali.
Heilhovud
Heilhovud (Holocephali) er ein klasse av bruskfiskar. Berre ordenen heilhovudfiskar lever i dag, åtte andre ordenar er utdøydde. Nokre titals levande artar er kjende.
A Treasure
A Treasure er eit konsertalbum av den kanadiske musikaren Neil Young, gjeve ut den 14. juni 2011. Albumet inneheld opptak frå den amerikanske turneen hans i 1984 og 1985 med The International Harvesters. Albumet er volum ni i Archives Performance-serien til Young og det sjette som er gjeve ut i serien..
Bakgrunn
Turneen som opptaka er henta frå kom etter det Young kallar det første Old Ways, eit album med countrymusikk som plateselskapet nekta å gje ut fordi dei meinte det ikkje var kommersielt nok. På denne tida spelte Young inn plater i mange forskjellige sjangrar. Bandet hans, «International Harvesters», bestod av profesjonelle countrymusikarar frå Nasville, og somme hadde òg spelt (som «The Shocking Pinks») på rockabillyalbumet hans Everybody's Rockin'. Dette albumet inneheld både eldre Young-songar og nyare songar frå Old Ways. Det inneheld fem songar som ikkje var gjevne ut før (spor 1, 5, 8, 11 og 12).
I følgje Young kom platetittelen frå Ben Keith. «Eg hadde ikkje høyrt desse opptaka på 25 å, men då me gravde dei fram sa medprodusenten Ben Keith 'This is a treasure' (dette er ein skatt).»
Albumet Von
Von (ˈvɔːn, 'von') er debutalbumet til det islandske post-rock-bandet Sigur Rós.
Produksjonen av albumet tok lang tid, og sluttresultatet vart merkbart annleis enn originalopptaka. Bandet vurderte å kaste det endelege resultatet og starte på nytt, men valde å ikkje gjera det sidan det ville gjort prosessen for lang. I bytte for opptakstid måla Sigur Rós studioet dei tok opp i.
Von var fyrst sleppt på Island til moderat kritikk, men var ganske ukjent utanlands. I det første året plata var til sals, selde ho berre 313 kopiar på Island. Etter at dei neste albuma, Ágætis byrjun og , vart populære utanlands, vart Von sleppt på nytt i Storbritannia i september 2004, og i USA ein månad seinare. I desember 2005 vart Von og Ágætis byrjun erklærte platinaalbum på Island, sidan dei hadde seld over 5000 kopier innanlands.
Det sjette sporet på Von inneheld 18 sekunder stille. Det siste sporet startar med seks minuttar og femten sekundar stille, og deretter ein del av «Myrkur» spela baklengs, som gav namnet «Rukrym».
Kjelder
Omsett frå Engelsk Wikipedia, som oppgav desse kjeldene:
Masseeining
Masseiningar er ei måleining som vert nytta for for å avgjere massen til lekamar. I SI-systemet er måleininga for masse kilogram, som er definert som massen av den internasjonale kilogramnormalen. Ein måler som regel massen til ein lekam ved å vege han, anten ved å samanlikne tyngda av lekamen med tyngda av eit eit lodd med kjend masse, eller ved å nytte ei vekt som på førehand er kalibrert ved hjelp av slike lodd. Når ein nyttar ei vekt er det i røynda tyngda og ikkje massen som blir målt, så massekalibreringa er difor berre gyldig for ein særskild stad eller for stader med same tyngdeakselerasjon.
Rudträsket
Rudträsket er ein liten innsjø i Huddinge kommun, i landskapet Södermanland i Sverige. Innsjøen inngår i Tyresån-vassdraget. Innsjøen er ein av dei eldste i Stockholms län, noko som gjer han interessant for forskarar. Ein har studert interessante arter av planteplankton, og botnsedimentet gjev informasjon om ulike stadium av landhevingsprosessen i området.
Fylkesveg 604 (fleirtyding)
Fylkesveg 604 finst i fleire fylke i Noreg:
Øya Samar
Samar er den austlegaste øya i øygruppa Visayas i Filippinane.
Samar har eit flatemål på 13 080 km² og eit folketal på knapt 1,1 million. Den mest folkerike byen, Catbalogan, med i underkant av 100 000 ibuarar, ligg på vestsida av øya. Landskapet er kupert, med ein opptil 800 meter havet høg fjellrygg som går langs midten av øya i retning nord-sør. Gruvedrift etter kopar og jarnmalm er saman med fiskeri og skogbruk hovudnæringar på øya.
Sørvestdelen av øya ligg aust for øya Leyte, mellom dei to øyane går det inntil to kilometer trange San Juanico-sundet. Sambandet mellom dei to øyane går over den 2 160 meter lange San Juanico-brua. Sør for Samar breier Leytebukta seg. San Bernardino-sundet skil nordvestspissen av Samar frå Bicol-halvøya på øya Luzon. Austkysten av Samar vender mot Stillehavet.
Den spanske sjøfararen Ruy Lopez de Villalobos og mannskapet hans var dei fyrste europearane på Samar. Dagane 7. og 8 november 2013 herja tyfonen Haiyan Samar. Særleg sørdelen vart sterkt råka.
Mål og vekt i Noreg
Noreg innførte metrisk mål og vekt i 1875, då ein i lag med Sverige signerte Meterkonvensjonen. Sidan 1977 har Noreg hatt SI-systemet, det internasjonale einingssystemet som offisielt einingssystem.
Fylkesveg 604 i Hedmark
Fylkesveg 604 i Hedmark går mellom Nabbset og Bergslia i Åmot kommune. Vegen er 3,1 km lang.
Mål og vekt i Noreg
Lengdemål
Dei gamle nordiske lengdemåla har gjerne grunnlaga sine i kroppsdelar og lett tilgjengelege lekamar eller definisjonar.
Dei eldste måla er typisk lengdemål henta frå ulike lekamsdelar. Dette var praktisk, sidan målet då alltid fanst der ein var. Frå den gamle nordiske kulturen kjenner ein til fleire slike mål, som gjerne blir kalla kroppsmål i eit samleomgrep. Til å byrje med har det nok vore liten skilnad mellom dei nordiske landa. Då nasjonsbygginga byrja utvikla det seg likevel skilnader etter kvart. Måla har difor variert i både tid og stad.
Kifl Hares
Kifl Haris (arabisk كفل حارس ) er ein palestinsk landsby nord på Vestbreidda, seks kilometer vest for Salfit og 18 kilometer sør for Nablus i Salfit guvernement, nordvest for den israelske busetjingsbyen Ariel.
Ton Masseurs
Ton Masseurs er ein nederlandsk gitarist kjend som ein av dei første pedalsteelgitaristane i Europa. Han var sologitarist/steelgitarist og var med å skipe det nederlandske countrybandet The Tumbleweeds, som fekk ein hit med versjonen sin av Merle Haggard-songen «Somewhere Between» (1975). Masseurs var den musikalske leiaren og produsenten for bandet.
Kifl Hares
Det osmanske riket
I 1517 vart landsbyen ein del av Det osmanske riket i lag med resten av Palestina, og i 1596 stod Kafr Harit oppført i osmanske skattelister som ein del av Jabal Qubal nahiya under Nablus liwa'. Han hadde eit folketal på 54 hushaldningar, alle muslimar. Dei betalte skatt for tilfeldige inntekter, geiter og/eller bikubar, og ein fast sum.
Ton Masseurs
Sidan slutta i han i bandet for å fokusere på musikkstudioet sitt, som han starta i 1980, kalla MMP Studios i Waalwijk i Nederland. Han var framleis aktiv som studiomusikar på pedalsteelgitar og arbeidde med nedderlandske artistar som Rob de Nijs, Jasperina de Jong og Golden Earring. I 2001 fekk han eit stort hjarteinfarkt og trekte seg attende frå musikkindustrien.
Kifl Hares
Det osmanske riket
Seint i osmansk tid, i 1870, vitja den franske oppdagaren Victor Guérin landsbyen, etter å ha vandra gjennom «vakre plantasjar av fiken og oliven». Han estimerte at han hadde 600 innbyggjarar. Guérin kalla staden Kefil Haris. Han nemnte ruinane av eit gammalt klokketårn bygd av store, tilpassa steinar mellom Deir Estia og Kefr Haris. I Kefr Haris fann han to øydelagde marmorsøyler bygde inn i muren av moskéen.
I 1882 vart han skildra som «ein noko liten landsby i høgt lende, med olivenlundar i aust. Han har tre heilage stader, Neby Kifl, Neby Nun og Neby Lusha. [..]»
Palestinamandatet
I folketeljinga i 1922 hadde Kufr Hares eit folketal på 373, alle muslimar, og dette auka i folketeljinga i 1931 til 562 personar, framleis alle muslimar, i 130 hus.
I 1945 var folketalet 770 arabarar medan det samla landarealet var 9 393 mål, i følgje ei offisiell landmåling. Av dette var 4 117 for plantasjar og irrigert land, 2 131 for cereals, medan 32 mål var klassifisert som utbygde område.
Josvagrava
Den bibelske tradisjonen plasserer gravene til Josva, Kaleb og Nun i Timnath-heres som somme meiner er den noverande plasseringa til Kifl Haris. Tusenvis reiser på pilegrimsreise til desse gravene kvart år.
Gaissakattefot
Gaissakattefot, Antennaria nordhageniana, er ei urt i korgplantefamilien, i nær slekt med kattefot. Plantane er kjønna. Arten er berre kjend frå nokre få førekomstar i Nord-Finland, Troms og Finnmark. I Noreg er arten rekna som sårbar grunna sterkt overbeite av tamrein i utbreiingsområdet. Den siste dokumenterte observasjonen er frå 1975.
Kármi
Kármi (gresk Κάρμι, tyrkisk Karaman eller Karmi) er ein busetnad på Kypros i distriktet Kerýnia i Republikken Kypros.
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros i distriktet Girne, fordelt på to ulike administrative einingar:
Ved folketeljinga i 2011 hadde Aşağı Karaman 675 innbyggjarar, medan Yukarı Karmi hadde 55 innbyggjarar.
Maund
Maund, mun, mam eller mama er ei eldre måleining for masse som vart nytta i India, Pakistan og einskilde land i Midtausten. Storleiken har variert mellom 15 og 40 kg med tid og stad. I India var han offisielt sett lik 37,3 kg og delt i 40 ser. Eininga har truleg opphavet sitt i den greske talenten, som vart ført austover med Alexander den store.
Heilhovudfiskar
Heilhovudfiskar (Chimaeriformes) er ein orden av bruskfiskar i klassen heilhovud. Heilhovudfiskane er delte opp i tre familiar som lever i dag, med til saman nokre titals levande artar. Éin art, havmus frå havmusfamilien, finst i norske farvatn.
Det thailandske kvinnelandslaget i fotball
Thailand sitt kvinnelandslag i fotball er det kvinnelege landslaget i fotball for Thailand. Det representerer landet i internasjonale fotballturneringar, og vert regulert av Football Association of Thailand. Landslaget spelte sin fyrste internasjonale kamp i 1975 og deltok i sin fyrste store meisterskap i 1975.
Resultat i internasjonale meisterskap
''Resultata som er vist under er berre turneringar der Thailand har delteke. Turneringar dei ikkje har tatt del i er ikkje førte opp.''
Mengdeeining
Mengdeeiningar er måleininga for å angje den totale mengda ting eller individ i ei større gruppe. Han vert òg nytta for å ordne mengda på ein systematisk og oversiktleg måte.
Mengdeeiningar er mellom andre par, dusin, snes, gross, ris og mol. I tillegg har ein dekadiske mengdeeiningar som er heiltalige potensar av ti. Dette er altså ti, hundre, tusen osv. Nokre mengdeeiningar er nytta i daglegtalen, medan andre vert nytta i særskilde samanhengar, som tylft for tømmer og mol for stoffmengd. Utanom for mol, er alle mengdeiningar heiltalige.
Fylkesveg 606 i Hedmark
Fylkesveg 606 i Hedmark går mellom Renabakken i Åmot kommune og Høystad i Stor-Elvdal kommune. Vegen er 55,9 km lang.
Over-Nite Sensation
Over-Nite Sensation er det 17. studioalbumet til Frank Zappa and The Mothers of Invention. Det kom ut 7. september 1973 og vart etterfølgd av soloalbumet til Zappa, Apostrophe (') (1974), som vart innspelt på same tid.
Innspelt
Frank Zappa ønskte å nytte korsongarar på songane «I'm the Slime», «Dirty Love», «Zomby Woof», «Dinah-Moe Humm» og «Montana». Turnémanageren hans foreslo The Ikettes og Ike & Tina Turner vart kontakta. Ike Turner insisterte at Zappa ikkje betalte songarane, inkludert Tina Turner, meir enn 25 dollar per song. Under innspelinga vitja Ike Tina i studio for å høyre ein av innspelingane hennar med Zappa. Ike høyrte på songen og svarte «Kva er denne skiten?» før han drog derfrå. Ike insisterte seinare på at Zappa ikkje skulle omtale Ikettes på albumet.
Innspelinga som produserte Over-Nite Sensation gav òg songane som kom på oppfølgjaren, Apostrophe (') (1974), som vart gjeve ut som eit soloalbum i staden for eit Mothers of Invention-album.
Musikk og tekst
Mange av tekstane på albumet handlar om seksuelt samkvem. «Dinah-Moe Humm» skildrar ei kvinne som veddar med forteljaren at han ikkje kan gje ho orgasme, og vert etter kvart tent av å sjå han ha sex med systera hennar. Seksualitet er ikkje det einaste fokuset på albumet. «I'm the Slime» kritiserer fjernsynsshow, som vert skildra som «vile and pernicious» («skammelege og fordervelege») og hjernevaskar sjåarane til å ete maten dei reklamerer for i reklamane sine og formar dei til å tru det styresmaktene vil dei skal tru. «Montana» handlar om å flytte til Montana for å dyrke tanntråd.
Musikken på Over-Nite Sensation er ei blanding av rock, jazz og pop. «Zomby Woof» har blitt skildra som «ein heavy metal-hybrid av Louis Jordan og Fats Waller».
Omslag
Omslaget vart laga av Dave McMacken som eit slags surrealistisk Salvador Dalí-bilete som skildrar ein to-hovuda mann som sit på ei vass-seng på eit hotellrom på Holiday Inn omgjeve av forskjellige ting som eit Mothers backstage pass og eit fjernsyn som syner andletet til Zappa medan det strøymer slim ut. Heile måleriet er synt i ei rame som syner mange seksuelle handlingar.
Mottaking
Albumet fekk blanda kritikk på grunn av tekstinnhaldet, som mange kritikarane meinte var barnslege. Rolling Stone mislikte albumet og skildra Zappa som ein «oppbrukt», og sa at den beste musikken hans vart spelt med tidlegare utgåver av the Mothers. New Musical Express sa at albumet «ikkje er eit av dei beste Frank har gjort». Robert Christgau gav albumet ein C, og spurte «kvar er det seriøse hen?»
Ettermæle
Over-Nite Sensation (1973) og Apostrophe (') (1974) har fått ein episode i dokumentarserien Classic Albums frå Eagle Rock Entertainment, som kom på DVD 1. mai 2007.
Linjene «She was buns-up kneelin' / Buns up! / I was wheelin an' dealin'» frå «Dinah-Moe Humm» er sitert (som «So there she was / buns up and kneelin' / I was wheelin' and a-dealin'») på 'Girl Keeps Coming Apart', på Aerosmith-albumet Permanent Vacation.
Salslister
Album - Billboard (Nord-Amerika)
Privatarkiv
Privatarkiv vert definert som eit arkiv produsert av andre enn offentlege instansar. Sjølve omgrepet omfattar ei stor gruppe arkiv av nokså ulik art, både når det gjeld opphav, omfang og struktur. Til vanleg omfattar omgrepet arkiv etter bedrifter, organisasjonar, foreiningar og private institusjonar, men det finst og arkiv etter personar, familiar og gardar. I tillegg kjem samlingar. Medan aktørar i offentleg sektor er pålagde å bevara arkiva sine etter arkivlova, er arkiv skapte av private aktørar til vanleg ikkje omfatta av denne lova. Dette har medført at arkiv etter mange viktige samfunnsaktørar har gått tapt.
Organisasjonsarkiv
Organisasjonsarkiv kan vera arkiv etter organisasjonar, foreiningar og lag, politiske parti, etc. Organisasjonane kan vera nasjonale, regionale, eller lokale. I mange tilfelle har den sentrale organisasjonen lokale organisasjonsledd som er underlagd dei sentrale. Lokale og regionale ledd med eige styre, årsmøte og økonomi er til vanleg å oppfatta som sjølvstendige arkivskaparar.
Saltskogsfjärden
Saltskogsfjärden (lokalt òg Scaniasjön) er ein innsjø mellom Nyköpingsvägen og hovudkontoret til Scania sør i Södertälje i landskapet Södermanland i Sverige.
Privatarkiv
Institusjonsarkiv
Ein institusjon kan vera offentleg eller privat. Private institusjonar har ofte ein samfunnsmessig eller offentleg karakter, og dei kan ha ansvar for å utføra oppgåver som til vanleg tatt hand om av det offentlege. Private skular, barnehagar, og aldersheimar er eksempel på institusjonar som dannar privatarkiv.
Saltskogsfjärden
Bakgrunn
Innsjøen har vore ein del av ein kanal mellom Mälaren og Austersjøen (Igelstaviken), som gjekk via Maren. Kanalen vart dårleg vedlikehalden, og forfall med tida. Ved innsjøen låg den tidlegare største jernbanestasjonen i Södertälje, Södertelge öfre, stundom òg kalla Öfre Telge. Jernbanestasjonen vart riven i samband med legginga av ein ny dobbeltsporbane gjennom Södertälje. Ved austsida av innsjøen ligg motorvognmuseet Marcus Wallenberg-hallen.
Rubeli Bluff
Rubeli Bluff er ein skrent på nordenden av Reinbolt Hills, ved austenden av Ameryisen. Ein landmålingsstasjon vart oppretta ved skrenten under ANARE (Australian National Antarctic Research Expeditions) si reise frå Larsemannfjella i 1968. Han vart namngjeven av Antarctic Names Committee of Australia (ANCA) etter M.N. Rubeli, som var landmålar ved Mawson-stasjonen, og som leia denne turen.
Saltskogsfjärden
Bakgrunn
Innsjøen har ein omkrins på kring 1,6 km.
Privatarkiv
Bedriftsarkiv
Bedriftsarkiv vert brukt som ei samlenemning for arkiv etter ulike typar næringsverksemd, det vil seie arbeidsplassar som har til formål å produsere ei eller anna form for vare eller teneste. Det kan vera alt frå tungindustri, småvarer, eller tenester. Aktørar med bevart historisk arkiv kan spenna frå store handels- eller produksjonsbedrifter, til for eksempel arkitektarkiv og småbedrifter.
Arkiva varierer mykje i innhald og storleik. Dei kan bestå av alt frå ein enkelt kundeprotokoll, til arkiv med fleire hundre hyllemeter korrespondanse, rekneskap og materiale som er særskilte for den enkelte bedrift si verksemd.
Arkiv etter statsføretak og andre statlege eller kommunalt eigde selskap som ikkje er forvaltningsbedrifter, verk rekna som bedriftsarkiv. Eit gardsarkiv som er meir enn lausrivne enkeltdokument, kan også bli rekna som eit bedriftsarkiv.
Informasjon om den enkelte bedrift kan finnast både i bedrifta sitt eige arkiv og i andre kjelder. For eksempel hos bedrifta sine kundar og leverandørar, bransjeorganisasjonar, fagorganisasjonar eller bransjeorganisasjonar der bedrifta har hatt medlemskap, samt i ei rekkje offentlege arkiv som for eksempel Fabrikktilsyn og Firmaregister. Ein kan og finne opplysingar i Handelsregistre ved Statsarkiva og i Brønnøysundregisteret etter 1944.
I andre tilfelle er arkiva prega både av dårlege oppbevaringsforhold og manglande ordning. I fleire tilfelle har arkiv etter aktørar om har mykje å seie for samfunnet, kome til arkivinstitusjonen gjennom regulære redningsoperasjonar. I desse tilfella kan arkivet jå nokså kaotisk ut, og er vanskeleg å finna fram i. Slike arkiv er svært ressurskrevjande, og det kan ofte vere vanskeleg å finna midlar til å rydde opp i desse arkiva og gjere dei meir tilgjengelege.
Personarkiv
Med personarkiv, meiner vi arkiv etter enkeltpersonar eller familiar. Dei fleste stammar frå personar eller familiar med ei viss posisjon i samfunnet. Det kan vera personar med offentlege eller private verv, som har arkiv som ofte kan vera til dels omfattande, med korrespondanse, sakarkiv og andre særskilte typar arkivmateriale. Det finst og bevart arkiv etter meir alminnelige menneske. Arkiv etter desse er som oftast av mindre omfang, og er ikkje skapt gjennom ei bevisst og systematisk arkivdanningsprosess. Dei kan omfatta vidt forskjellige typar materiale, knytt til arkivskapars interesse eller arbeidsfelt, men og personlege dokument som private brev, brevveksling mellom fleire personar, dagbøker, foto, rekneskap etc.
Utvalsarkiv
Eit utval kan vera offentleg eller privat. Eit utval som har sin eigen sekretariatsfunksjon, kan seiast å vera ein sjølvstendig arkivskapar.
Gråsonearkiv
Enkelte verksemder er i grenselandet mellom det private og det offentlege. Det kan enkelte gonger vera vanskeleg å definera om arkivet kjem under offentleg lovgjeving med avleveringsplikt, eller ikkje. Grensene kan og vera uklare for arkivskaparen sjølv. Ofte kan materialet vera av blanda karakter, for eksempel i arkiv etter personar som har hatt offentlege verv.
Gråsonearkiv kan og vera verksemder som har gått over frå å vera offentlege til private, eller omvendt. Kanskje fleire gonger. Skal ein behalde slike arkiv samla i ettertid, må ein ta ei avgjerd om ein vil behandla dei som offentlege eller private, og institusjonane sjølv må få avklart om dei skal påleggjast å følgje arkivlova eller ikkje.
Arkivinstitusjonane si rolle
Eit arkiv er ei viktig primærkjelde til et samfunn si historie, og kjeldene frå privatarkiva er avgjerande for å få et breitt og representativt kjeldemateriale til framstillinga av denne historia.
Ei rekke institusjonar arbeider for å sikre og bevare privatarkiv, for eksempel arkivinstitusjonar, museum og bibliotek. I tillegg til å oppbevare arkiv frå verksemder som er avvikla, kan institusjonen bevare historiske arkiv etter høgst levande verksemder.
Arkivinstitusjonane si rolle og oppgåver har primært vore knytt til dei offentlege arkiva frå stat, fylkeskommune og kommune. Men ifølgje arkivlova har desse og ei plikt overfor privatarkiv med verdi for landet si historie og nasjonale sjølvforståing. Riksarkivaren har utarbeidd retningsliner for dette arbeidet.
Arkiv etter private aktørar kan vera omfatta av ulike avgrensingar og klausuler når det gjeld innsyn. Ein kan finna materiale omfatta av både personvernlova, åndsverklova, i tillegg til eigne klausular knytt til bedriftsløyndomar.
Sulen
Sulen (stundom kalla Sulo) er ein gard nordvest på Fedje i området kalla Vestkanten.
Sulen låg først under Husa og seinare under Holmen eller Kremmarholmen. I starten vart Sulen derfor rekna som eit plass, som regel med lite jord og husdyr. Sulen er første gong nemnt i skriftlege kjelder i 1643. På denne tida vart Sulen nytta som beiteområde og det var ingen som budde her. I starten omfatta Sulen heile området som i dag vert kalla Vestkanten, utanom Kremmarholmen, det vil seie heile halvøya nord for Bruvågen og vest for Kyrkjevågen.
Sulen vart første gong busett på første halvdel av 1700-talet.
Metersystemet
Metersystemet er eit einingssystem som opphavleg bygde på einingane meter, kilogram og liter. Metersystemet høver seg særs bra ved tideling. Større og mindre einingar har eit prefiks som syner at den etterfølgjande eininga skal dividerast eller multipliserast med ein potens av ti.
Ítamos
Ítamos (gresk Ίταμος) er ein tidlegare kommune i periferieininga Kardítsa i Thessalía i Hellas. Ítamos inngår frå 2011 som ei kommunaleining i kommunen Kardítsa.
Arnt J. Mørland
Arnt Jacobsen Mørland var ein norsk skipsreiar og stortingsrepresentant frå Arendal.
Bakgrunn
Mørland vart fødd i Arendal av foreldra Sofie Jacobsen (1855–1945) og Jens Halvorsen Mørland (1853–1936). Han gifta seg 16. juli 1913 med Constance Thomsen (1889–1977). Begge vart gravlagde på Arendal kyrkjegard. Saman fekk dei fem barn, tre jenter og to gutar. Den eine jenta døydde rett før ho fylte fire år.
Skipsreiaren
Mørland starta først opp med reiarlaget «Agdesidens Rederi», etablert 23. september 1916 saman med John Wilson. I 1927 starta han «Mørland Shipping Company», og i 1930 starta han «Mørland Tankrederi». Etterkvart sat han med kontrollen over alle tre selskapa. Mørland hadde store tap under andre verdskrig, berre eitt skip var att då krigen var over. Han vart arrestert av tyskarane 24. februar 1944 og ført til Arkivet i Kristiansand for avhør og deretter overført til Grini fangeleir. Han ble lauslaten 8. mai 1945. Selskapet «Arnt J. Mørland» har i dag (2013) kontor på Langbryggen i Arendal.
Samfunnsstøtta
I tillegg til å vere skipsreiar var Mørland aktiv i det lokale samfunnslivet i Arendal. Han donerte mellom anna pengar til ombygging av kyrkjeorgelet i Treeiningskyrkja i Arendal, som stod ferdig i 1957, og stod bak etableringa av Arendal Sjømannsskole (i dag Strømsbu videregående skole) som stod ferdig i 1954. Han var òg med på å donere pengar til tre glasmåleri i sjømannskirka i Rotterdam.
Han var aktivt med i Oxfordrørsla.
Politikaren
Mørland sat som stortingsrepresentant for Kristeleg Folkeparti i Aust-Agder frå 1953 til han døydde i 1957.
Utmerkingar
Arnt J. Mørland blei utnemnd til riddar av 1. klasse av St. Olavs Orden og var riddar av 1. klasse av den svenske Vasaordenen.
Love Sweat
Songane bandet spelar varierer frå The Beach Boys og The Beatles til Bob Seger og The James Gang.
Serranía del Perijá
Serranía del Perijá, òg kalla Sierra de Perijá, er ei fjellkjede, ei forlenging av den austlege forgreininga av Andes mot vest, lengst nord i Sør-Amerika. Fjellkjeda dannar grenseområdet mellom mellom Colombia og Venezuela, og endar nord mot Guajira-ørkenen. Ho skil Maracaibo-bassenget i Venezuela frå Cesar-Rancharía-bassenget i Colombia.
Skildring
Denne fjellkjeda startar i sør nær Ocaña, Colombia, der ho dannar grensa mellom dei colombianske departementa Norte de Santander og Cesar, og nordom Norte de Santander dannar ho den internasjonale grensa mellom Zulia-staten i Venezuela og Cesar i Colombia. Utstrekninga frå Ocaña nordover til der fjellkjeda endar, er over 300 kilometer. Litt meir enn halve arealet av fjellkjeda ligg i Venezuela. Det høgste punktet er Cerro Pintado på 3630 moh., etterfølgt av Cerro de Las Tetas på 3630 moh.
Venezuela har avsett ein monaleg del av området som ein nasjonalpark, Sierra de Perijá nasjonalpark, og Colombia har ein mindre ein. I den venezuelanske delen finn ein område for yucpa-folket og barí-folket, og i Colombia for iroko- og sokorpa-folket.
Kutiyattam
Kutiyattam (malayalam കൂടിയാട്ടം, kūṭiyāṭṭaṁ), også skrive koodiyattam, er ein type sanskritdrama frå Kerala i India. Kutiyattam kombinerer musikk, dans og fastsette overdådige kostyme til religiøse førestillingar som tradisjonelt blir haldne i hindutempel. Kunstforma er anerkjend av UNESCO som eit døme på immateriell verdsarv.
Gordon Banks
Gordon Banks var ein britisk-engelsk fotballspelar frå  Sheffield som spelte 73 landskampar for England i tida 1963-72 og vakta målet då England vann VM i fotball 1966 på heimebane. Han spelte på Chesterfield FC 1958/59, Leicester City 1959-67 og Stoke City 1967-72. Banks vann ligacupen 1964 med Leicester og 1972 med Stoke. Han la opp i oktober 1972, etter han miste synet på eit auge i ei trafikkulukke.
Kutiyattam
Instrument
Dei viktigaste instrumenta brukt til å innleia førestillinga og akkompagnera dansen i kutiyattam er trommene mizhavu og etakka, cymbalen kuzhitalam, blåseinstrumentet kurumkuzhal og sankhu.
Gordon Banks
Banks vart rekna som den beste fotballmålvakta i verda i siste halvparten av 1960-åra. Ei redning av ei heading frå den brasilianske spelaren Pele under VM i fotball 1970 har nærast fått ein ikonisk status.
Kutiyattam
Historie
Kutiyattam har røter som går meir enn 2000 år tilbake i tid. Som fleire andre sørindiske danseformer kan kutiyattam førast tilbake til eposet Silappadikaram frå 400-talet. Her opptrer ein viss Parayur Koothachakyyar med dansespelet Tripuradahanam for kongen. Kutiyattam blei tradisjonelt framført av menn frå chakyar-gruppa (ei kastegruppering frå Kerala) og kvinner frå ambalavasi/nambiar-grupperingane kalla nangyaramma.
Opphavleg blei kutiyattam berre framført på særleg bygde scener i visse hindutempel. Desse scenene, kalla kuthambalam, er kjend for god akustikk, fine utskjeringar og detaljrike dekorasjonar. I 1955 framførte danseguruen Mani Madhava Chakyar dansen utanfor eit tempel for første gong, til stor motstand frå tradisjonalistar. I 1962 blei Mani Madhava Chakyar invitert til å framføra kutiyattam ved Sanskrit Ranga i Madras (Chennai). Dette var første gongen dansen var framført utanfor Kerala. Oppvisingar over heile India følge, og Chakyar blei gjeven ein Sangeet Natak Akademi-pris i 1964. Opptredenar og demonstrasjonar offentleg, på All India Radio og på fjernsynskanalen Doordarshan førte danseforma ut til eit breiare publikum.
Painkulam Raman Chakyar instruerte ein del europearar i dansen, bidrog til å produsera ein dokumentarfilm om han i 1974 og drog seinare på turné i Europa. Dansaren Ammannur Madhava Chakyar blei den første dansaren til å framføra kutiyattam utanfor India på 1980-talet, med framføringar i Europa og Japan.
Trugsmål
Kutiyattam-tradisjonen voks fram i eit føydalsamfunn med støtte frå rike herskarar. Han var ei eksklusiv kunstform knytt til hindutempel der berre visse kaster hadde adgang. Ei utviding til eit større publikum har vore heilt nødvendig etterkvart som samfunnet i Kerala har utvikla seg.
Dansarar treng gjerne trena i 10-15 år før dei er klare til å opptre, medan ei førestilling kunne vara i opptil 40 dagar. Økonomiske vanskar gjer derfor at danseforma igjen er truga etter ei gjenoppliving tidleg på 1900-talet. Ulike senter og organisjonar gjev støtte til opplæring i danseforma, til dømes Kerala Kalamandalam, Margi i Thiruvananthapuram, Ammannur Gurukulam ved Irinjalakuda i Thrissur-distriktet, Mani Madhava Chakyar Gurukulam ved Lakkidi i Palakkad-distriktet og Nepathya i Moozhikkulam.
Kremmarholmen
I 1707 var Dankert Dankertsen kjøpmann på Kremmarholmen og Fedje. På denne tida var det mest av Fedje underlagt kongen, han kjøpte gardane Husa og Kopper og sende samstundes førespurnad om å få kjøpe resten av Fedje for 50 riksdalar. Han fekk tilbodet om kjøp, men for 100 riksdalar, så kjøpet vart ikkje noko av. I 1737 kjøpte likevel fru Gjertrud Dankertsen resten av øya. Eigarskapet over Fedje gjekk i arv til 1700, då Kristoffer Kahrs, som då var kjøpmann på Kremmarholmen, kjøpte heile Fedje for 3200 riksdalar. Fedje gjekk i arv til godt ut på 1800-talet i Kahrs-familien.
Då grossisten Eriksen frå Stavanger tok over etter Kahrs-familien, vart Kræmmerholmen eit landhandleri. Her vart det seld brød, tobakk og brennevin, medan fiskarane salta fisken sin i naustet. Han gav så mykje kreditt at han rundt 1890 måtte leggje ned Kræmmerholmen og det var slutten for staden som handelsstad. Fram til 1969 vart husa nytta som privat bustad, men i 1971 med støtte frå Norsk Kulturråd starta ein oppussing av husa i eit prosjekt for verne dei gamle handelsstadane i landet.
Den gamle handelsstaden på Kremmarholmen vart seld til Foreningen for norske fortidsminnes bevaring i 1978. Hovudbygningen, frå der det vart drive handel- og gjestgjevari, er frå slutten av 1600-talet. Eit tilbygg med krambu vart bygd på 1800-talet. Dei restaurerte huset med mellom anna nytt tak. I 1990 fekk Kræmmerholmen AS med Fedje kommune som initiativtakar skøyte på husa, som vart restaurerte og ombygd til eit moderne kjøken. I 1991 starta selskapet restaurantdrift her, og i 1993 stod åtte nye rorbuer klare for å ta imot overnattingsgjester. I tillegg finst her eit museum som viser den gamle kystkulturen.
Frådelte tomtar
Feie Fiskarlag fekk skøyte på ei tomt i 1946 kalla Vågeneset. Planane deira var å setje opp eit anlegg for mottak og foredling av fisk, men dette vart aldri noko av. Christian Bjelland & Co AS frå Stavanger tok over tomta i 1952 og bygde eit industribygg som stod ferdig i 1953. Her vart det starta produksjon av sardinar med 50-60 arbeidsplassar. I 1984 skifta selskapet namn til Norway Foods Ltd AS. Selskapet rasjonaliserte etter kvart sardinproduksjon og la ned fleire fabrikkar, mellom anna på Fedje. Sardinproduksjonen her stoppa opp i 1995. I 1997 kjøpte Havstad Tinn AS frå Nesodden i Akershus industribygget og har drive med produksjon av gåve- og bruksartiklar i tinn.
I 1985 kjøpte Holmfisk AS eit av bruka, Havnberg, på Kremmarholmen. Selskapet dreiv med fiskeoppdrett frå 1980, og bygget med kai vart brukt som landbase. Dei sette òg i gang ei oppussing og ombygging av anlegget. I 1989 tok Norfi As over fiskeoppdrettet, men dei heldt ikkje på lenge. I 1994 kom denne delen av bruket i privat eige og det vart opprusta og innreidd som serveringslokale. Det vart drive overnattings- og serveringsverksemd, og i 1996 opna Holmen Café.
Fylkesveg 237
Fylkesveg 237 i Innlandet fylke går mellom Flåtestøa i Åmot kommune og Svarstad i Rendalen kommune. Vegen er 60,0 km lang.
Fram til 2019 hadde vegen nemninga Fylkesveg 607 i Hedmark.
Fylkesveg 610 i Hedmark
Fylkesveg 610 i Hedmark går mellom Strand og Dambua i Åmot kommune. Vegen er 10,5 km lang.
Mil (fleirtyding)
Mil kan syne til
Hesteneset på Fedje
Hesteneset er ein gard nordvest på Fedje. Han ligg heilt vest i området Vestkanten, med Karlsøyna like utanfor. Garden er av ei dei nyaste på Fedje og vart først dyrka i 1862. Før den tid var her udyrka mark som høyrte til Kremmarholmen.
Qira i Salfit
Qira (arabisk قيره) er ein palestinsk by som ligg i Salfit guvernement nord på Vestbreidda, 19 kilometer sørvest for Nablus. I følgje Palestinsk statistisk sentralbyrå hadde han eit folketal på kring 1 143 i 2007.
Det skotske kvinnelandslaget i fotball
Skottland sitt kvinnelandslag i fotball er det kvinnelege landslaget i fotball for Skottland. Det representerer landet i internasjonale fotballturneringar, og vert regulert av Scottish Football Association. Landslaget spelte sin fyrste internasjonale kamp i 1972  og kvalifiserte seg til sin fyrste store meisterskap i 2017.
Resultat i internasjonale meisterskap
''Resultata som er vist under er berre turneringar der Skottland har delteke. Turneringar dei ikkje har tatt del i er ikkje førte opp.''
Fylkesveg 611 i Hedmark
Fylkesveg 611 i Hedmark går mellom Osen i Åmot kommune og Bekken i Rendalen kommune. Vegen er 24,3 km lang og er ikkje asfaltert.
Nils Lid
Nils Lid var ein norsk kulturgranskar og språkforskar frå Voss. Johannes og Brita Lid var syskena hans.
Liv og gjerning
Lid tok i 1910 middelskuleeksamen i Nordfjordeid og to år etter artium på Voss. Han byrja studere filologi i 1913, samstundes arbeidde han som lærar og journalist. Etter han tok embetseksamen med hovudfag i norsk i 1918, var han i fem år lektor ved Voss offentlege Landsgymnas til 1923. Dessutan var han 1920-28 universitetsstipendiat i folkeminnevitskap. Lid tok doktorgraden i 1924 med avhandlinga Norske slakteskikkar, med jamføringar frå nærskylde umråde.
Lid redigerte skriftserien Ord og Sed i tida 1934-47, ein serie som i hovudsak inneheldt spørjelister vigd ulike kulturhistoriske tema, men også nokre småartiklar. Skriftet vart utvida til tidsskriftet Norveg, med undertittelen «Ny serie av Ord og Sed», som Lid redigerte frå 1951 til han døydde.
Minim
Minim er ei britisk og amerikansk måleining for volum for flytande varer. Eininga har symbolet min og er lik 1/480 fluid ounce. I Storbritannia er 1 UK min lik 59,2 mm3 og i USA er 1 US min lik 61,6 mm3.
Nils Lid
Liv og gjerning
I Norsk folkeminnelags skrifter gav Lid ut sju band av Nicolai Storakers samlingar og eitt band av Wilhelm Mannhardt sine norske samlingar frå 1860-åra. Lid var også engasjert i språkforsking, og kunne fleire språk, mellom andre samisk, finsk og estisk. Han leverte bidrag til stadnamntolking og etymologi.
Nokre av artiklane hans er publisert i Trolldom: Nordiske studiar, som kom ut til 60-årsdagen i 1950.
Lid vart æresdoktor ved Åbo Universitet i 1955 og tok mot Finlands hvite roses orden.
Gunnar Mandt
Gunnar Tarjusson Mandt var ein norsk skulemann og lokalhistorikar frå Vrådal i Telemark.
Mandt tok eksamen ved lærarskulen i Kviteseid i 1889. Der etter var han folkeskulelærar i Kviteseid, og seinare i Vestre Slidre. Før 1910 byrja han som lærar i framhaldsskulen på Skotterud i Eidskog, der han vart verande til han gjekk for aldersgrensa i 1939.
Mandt var aktiv i den frilynde ungdomsrørsla, skipa og styrte bladet «Valdres». Han gav i 1925 ut Varden-boka og var hovudforfattar til Jubileumsskrift for Solør-Odal, ei bok som kom ut i samband med 100-årsjubileet for opprettinga av kommunane i Noreg. Mandt skreiv manus til to band av Brandval-boka, begge banda kom ut etter han døydde på Bekkestua i Akershus fylke.
Fylkesveg 615 i Hedmark
Fylkesveg 615 i Hedmark går mellom Rena og Rena stasjon i Åmot kommune. Vegen er 522 meter lang.
Bannock
Bannock er ein type brød som kan vera flatt eller heva av ulike typar korn. Namnet har opphav i skotsk og nordengelsk dialekt, men har også spreidd seg til nordamerikanske urfolk for ein type steikte brød.